
Iepirkuma komisijas 2024. gada 6. septembra sēdē sniegtās atbildes uz ieinteresētā piegādātāja uzdoto jautājumu par iepirkumu
“Valsts robežas joslas, kas noteikta gar ārējo robežu, sakopšana (4 gadi)”
identifikācijas Nr. VRS 2023/31-01-GP (turpmāk – iepirkums)
1. Jautājums:
Atklāta konkursa, identifikācijas numurs VRS 2023/31-01-GP nolikuma 7. punkta 7.7. apakšpunktā par pretendenta pieredzi iepriekšējos trīs gados norādīta prasība, ka pretendents ir izpildījis mežizstrādei raksturīgu pakalpojumu līgumu vismaz 50000€ līgumcenas apmērā par katru iepirkuma daļu, uz ko pretendents plāno pieteikties. Pēc šī nolikuma punkta var saprast, ka tiek prasīts vismaz 50000€ vērts izpildīts līgums viena līguma ietvaros un nav pieminēta iespēja, ka vairākus līgumus var summēt, lai sasniegtu kopējo minimālo līgumcenu.
Vēlos norādīt, ka tādu kā Latvijas valsts meži un Zemkopības ministrijas nekustamie īpašumi iepirkumi mežkopības pakalpojumos parasti ir sadalīti daudzas, nelielās daļās, kuru līgumsumma reti sasniedz 50000€.
Jautājums ir, vai pretendents var iesniegt pieredzes apliecinājumu ar vairākiem izpildītiem līgumiem, kuru kopsumma sasniedz nolikumā norādīto minimumu, ar to izpildot nolikuma prasību 7.7. apakšpunktā?
1. Atbilde:
Iepirkuma komisija lemj grozīt Atklāta konkursa nolikuma 7. punkta 7.7. punktu, izsakot to šādā redakcijā:
7.7. Pretendents iepriekšējo trīs gadu laikā, (t.i. no 2021. gada līdz piedāvājumu iesniegšanas termiņa pēdējai dienai) kā ģenerāluzņēmējs ir pabeidzis pildīt:
7.7.1. ja Pretendents iesniedz piedāvājumu par vienu iepirkuma daļu — paredzamajam pakalpojuma līgumam līdzīgus līgumus, kur visu līgumu veikto darbu summētais apjoms naudas izteiksmē nav mazāks par 50 000,00 EUR (piecdesmit tūkstoši euro un 00 centi) (bez PVN), turklāt nepieļaujot līguma vai normatīvo aktu pārkāpumus;
7.7.2. ja Pretendents iesniedz piedāvājumu par divām iepirkuma daļām — paredzamajam pakalpojuma līgumam līdzīgus līgumus, kur visu līgumu veikto darbu summētais apjoms naudas izteiksmē nav mazāks par 100 000,00 EUR (viens simts tūkstotis euro un 00 centi) (bez PVN), turklāt nepieļaujot līguma vai normatīvo aktu pārkāpumus;
7.7.3. ja Pretendents iesniedz piedāvājumu par visām trijām iepirkuma daļām — paredzamajam pakalpojuma līgumam līdzīgus līgumus, kur visu līgumu veikto darbu summētais apjoms naudas izteiksmē nav mazāks par 150 000,00 EUR (viens simts piecdesmit tūkstoši euro un 00 centi) (bez PVN) turklāt nepieļaujot līguma vai normatīvo aktu pārkāpumus.
[bookmark: _GoBack]Par paredzamajam pakalpojuma līgumam līdzīgu līgumu atzīstams tāds, kura galvenais priekšmets ir mežizstrādei raksturīgi pakalpojumi un kura līgumcena nav mazāka par 15 000,00 EUR (piecpadsmit tūkstoši euro un 00 centi) (bez PVN).
Ja piedāvājumu iesniedz piegādātāju apvienība, tad tiek ņemti vērā (skaitīti kopā) attiecīgi jebkura piegādātāju apvienības biedra iepriekš izpildītie līgumi.
Iepirkuma komisijas sniegtās atbildes un skaidrojumi ir neatņemama iepirkuma nolikuma sastāvdaļa.
